Jak de Priester en sy 'Sally Williams Nougat' kom Dankfees toe
Ek gesels met Suid-Afrikaanse sanger en skrywer Jak de Priester voor hy die lang vlug na die VK aandurf om die besoekers by die Dankfees (31 Mei – 3 Junie) te kom vermaak. Hy vertel my van sy planne terwyl hy hier in London gaan wees wat natuurlik 'n besoek na Oxford Straat sal insluit.
Sien jy uit daarna om by die Dankfees te kom optree?
Ja, ek sien baie uit , ek is baie lief vir Londen. Ek het self daar gewoon vir twee jaar, dit is lekker vir my om terug te kom.
Jy het lank in Europa gewoon, waarna sien jy die meeste uit om hier te kom doen anders as jou optrede by die Dankfees?
Definitief die shopping in Oxfordstraat. H&M, Topman, River Island en selfs Primark. Natuurlik om by Burger King te eet. Dan lank langs die Thames rivier te sit by Embankment dan so paar shows in die West End.
Jy is vele tale magtig – Frans en Duits, praat jy dit nog gereeld?
Ek is wel duits-magtig maar [ek] praat dit maar min en Frans kon ek nog nooit praat nie alhoewel ek vir 'n ruk lank as 'n Franse onderwyser gewerk het. Ek moes maar elke aand myself voorberei vir die Franse lesse.
'Sally Williams Nougat' was 'n groot treffer vir jou. Hou jy van nougat?
Ja, ek moet erken ek het baie Sally Williams geëet die laaste tien jaar, maar ek sal nogsteeds nie nee sê vir 'n vars nougat nie.
Groen Mamba het nogals baie betekenisse, van 'n klein glasie skop dop tot die bynaam vir die Suid-Afrikaanse Paspoort. Sê bietjie, in jou liedjie, is dit die code word vir Panado stroop?
Ja Groen Mamba is magic, dit is 'n stropie wat help vir koliek babas en ek glo Panado is dalk een van die bestandele.
Jou liedjies het soms humor in, kan jy vir jouself lag as jy aanjaag?
Ek dink ek lag eers vir myself lank na die situasie, wanneeer ek daaroor skryf en daaroor sing dan besef ek hoe nietig of hoe komies alles is.
Kry jy nog butterflies of stage fright?
Ja, ek is nog elke keer senuweeagtig , soveel dinge kan skeef loop en mens wil elke keer graag op jou beste wees.
Hoe belangrik is geloof vir jou?
Baie belangrik, ek het groot geword as 'n Christen en kerkmens. Noudat ek 'n volwassene is besef ek, ek wil nie die wêreld ingaan sonder God nie.
Ek wou in die sirkus gewees het, later wou ek akteur word maar ek was maar altyd lief vir sing.
Vir hoe lank is jy in die VK?
Ek moet die sesde Junie terug wees in Suid Afrika vir vertonings.
Kom jou vrou Michelle en jou kinders Jamie en Mija saam?
As jy nogsteeds 'n onderwyser was, wat is een van die belangrikste dinge wat jy jou klas sou leer?
Dat die lewe kort is en jy nie te vinnig ryk, famous of gesettle moet wees nie . Reis die wêreld, respekteer jouself en jou medemens.
Laastens enige boodskap vir jou fans aan die kant?
Geniet elke oomblik wat jy hier in Londen is want as jy nie meer hier woon nie mis jy dit baie en moet ons nie vergeet hier ver onder in Afrika nie.